****

O B Č I N A

**SLOVENSKA BISTRICA**

# O b č i n s k a u p r a v a

# Oddelek za družbene dejavnosti

Občina Slovenska Bistrica na podlagi Odloka o proračunu občine Slovenska Bistrica za leto 2017 (Ur. list RS, št. 10/17), Pravilnika o sofinanciranju letnega programa športa v Občini Slovenska Bistrica (Ur. list RS, št. 29/16) in Letnega programa športa občine Slovenska Bistrica za leto 2017, objavlja

**JAVNI RAZPIS**

**ZA SOFINANCIRANJE ŠPORTNIH PROGRAMOV**

**IZ PRORAČUNA OBČINE SLOVENSKA BISTRICA V LETU 2017**

1. **PREDMET RAZPISA**

Predmet razpisa je sofinanciranje športnih programov v občini Slovenska Bistrica z naslednjimi vsebinami in v obsegu:

|  |  |
| --- | --- |
| **PODROČJA ŠPORTA** | **EUR** |
| 1. Prostočasna športna vzgoja otrok in mladine
 | 1.725,00 |
| 1. Športna vzgoja otrok s posebnimi potrebami
 | 1.000,00 |
| 1. Športna vzgoja otrok in mladine usmerjene v kakovostni in vrhunski šport
 | 90.000,00 |
| 1. Športna rekreacija
 | 9.500,00 |
| 1. Kakovostni šport
 | 30.000,00 |
| 1. Vrhunski šport
 | 15.000,00 |
| 1. Šport invalidov
 | 1.800,00 |
| 1. Šport starejših
 | 700,00 |
| 1. Usposabljanje in izpopolnjevanje strokovnih kadrov v športu
 | 3.900,00 |
| 1. Športne prireditve in promocija športa
 | 1.000,00 |
| 1. Delovanje športnih društev
 | 17.000,00 |
|  **SKUPAJ** | **171.625,00** |

1. **POGOJI SOFINANCIRANJA**

Pravico do sofinanciranja športnih programov imajo nosilci in izvajalci športne dejavnosti, ki izpolnjujejo naslednje pogoje:

* so registrirani in imajo sedež v občini najmanj eno leto (od datuma objave razpisa),
* imajo za prijavljene dejavnosti v skladu z lastnim temeljnim aktom urejeno evidenco članstva ter evidenco o udeležencih programa,
* izvajajo športne programe, ki so predmet razpisa, najmanj 30 vadbenih tednov letno v obsegu vsaj 60 ur (po dve uri tedensko), razen v primerih, ko ne gre za sofinanciranje celoletnih športnih programov in je obseg izvajanja posameznega športnega programa v merilih drugače opredeljen.

Kot kandidati za sofinanciranje športnih programov iz občinskega proračuna lahko, ob izpolnjevanju zgornjih pogojev, nastopajo naslednji izvajalci športnih programov:

* športna društva, ki so registrirana v Republiki Sloveniji,
* zveze športnih društev, ki jih ustanovijo športna društva s sedežem v občini,
* zavodi, in druge organizacije, ki so registrirane za opravljanje dejavnosti v športu,
* zavodi iz področja vzgoje in izobraževanja.

Športna društva in njihova združenja imajo pod enakimi pogoji prednost pri izvajanju nacionalnega programa.

Izvajalci športnih programov, ki zgornje pogoje izpolnjujejo, vendar se na ta razpis ne prijavijo ali pa se ne prijavijo skladno z razpisno dokumentacijo, v letu 2017 ne bodo upravičeni do namenskih sredstev proračuna Občine.

Prav tako se lahko omeji obseg dodeljenih sredstev za leto 2017 tistim izvajalcem, ki niso izpolnili vseh obveznosti iz pogodbe o sofinanciranju športnih programov za leto 2016.

Društva morajo pri prijavi upoštevati 35. člen Zakona o integriteti in preprečevanju korupcije (Ur. l. RS, št. 45/2010 in naslednje spremembe ter dopolnitve; v nadaljevanju ZIntPK).

Stališče v zvezi z uporabo 35. člena ZIntPK je na svoji seji dne 03.02.2011 sprejela Komisija za preprečevanje Korupcije in je sestavni del razpisne dokumentacije.

Posamezni izvajalci športnih programov lahko s svojimi programi za proračunska sredstva Občine, po posameznih vsebinah, navedenih v točki I., kandidirajo na razpisu le enkrat.

1. **ROK IN NAČIN PRIJAVE**

Kandidati na razpisu svojo prijavo podajo na izpolnjenih obrazcih razpisne dokumentacije in z vsemi potrebnimi prilogami.

Prijavo lahko pošljejo s priporočeno pošto na naslov: OBČINA SLOVENSKA BISTRICA, Kolodvorska ulica 10, 2310 Slovenska Bistrica

ali

vlogo oddajo osebno v sprejemno pisarno Občine Slovenska Bistrica (Kolodvorska ulica 10, prva stavba, pritličje - desno)

Prijava mora biti podana v zaprti kuverti. Na sprednji strani kuverte mora biti razviden pripis »**NE ODPIRAJ -** **JAVNI RAZPIS LPŠ 2017**«, na hrbtni strani pa naslov kandidata na razpisu.

Rok za oddajo vlog: **31.3.2017.**

1. **VSEBINA PRIJAVE**

Kandidat za sredstva tega razpisa se prijavi na razpis z izpolnjenimi obrazci razpisne dokumentacije in zahtevanimi prilogami.

Obrazci naj bodo izpolnjeni čitljivo in pregledno. Kandidat izpolni glede na vsebino programa ustrezen obrazec za vsak posamezen program in za vsako posamezno skupino.

Podatkov, ki ne bodo dokazani s prilogami, se pri točkovanju ne bo upoštevalo.

 Razpisna dokumentacija je na voljo:

* na uradni spletni strani občine http://www.slovenska-bistrica.si,
* v sprejemni pisarni Občine Slovenska Bistrica, Kolodvorska ulica 10,
* na sedežu Zavoda za šport Slovenska Bistrica, Partizanska ulica 35, Slovenska Bistrica,
* na sedežu Občinske športne zveze, Partizanska ulica 35, Slovenska Bistrica.

**5. INFORMIRANJE KANDIDATOV**

Vse dodatno potrebne informacije lahko kandidati pridobijo na naslednjih naslovih:

* OBČINA SLOVENSKA BISTRICA, Občinska uprava, Oddelek za družbene dejavnosti, Kolodvorska ulica 10, 2310 Slovenska Bistrica, Nataša Pernat, tel. 843 28 40, faks 02/ 843 28 50, e-mail: natasa.pernat@slov-bistrica.si
* JAVNI ZAVOD ZA ŠPORT SLOVENSKA BISTRICA, Partizanska ulica 35, 2310 Slovenska Bistrica, Marjan Štimec, tel. 80-50-680, faks 80-50-686, e-mail: zzssb@siol.net.

Kandidatom priporočamo, da se za osebne konzultacije predhodno najavijo po telefonu.

**6. POSTOPEK OBRAVNAVE PRIJAV**

Strokovna komisija bo po preteku razpisnega roka, dne 4.4.2017 odprla prispele vloge in ugotovila njihovo popolnost.

Vlagatelji, ki v predpisanem roku oddajo formalno nepopolno vlogo, lahko le-to dopolnijo v roku 8 dni od prejema pisnega poziva k dopolnitvi.

Prepozne in formalno nepopolne vloge, ki jih vlagatelj ni pravočasno dopolnil se s sklepom zavržejo.

Strokovna komisija na podlagi meril in kriterijev pravilnika oceni pravočasne in formalno popolne vloge za sofinanciranje programov športa in po ocenjevanju vlog sestavi predlog razdelitve sredstev.

Predlog razdelitve sredstev, strokovna komisija objavi na sedežu Občinske športne zveze in na Zavodu za šport Slovenska Bistrica.

Vlagatelji lahko v roku 8 dni od objave poročila podajo pripombe na podan predlog.

O podanih pripombah odloča strokovna komisija v roku 15 dni od roka za oddajo pripomb.

Izbrane izvajalce o višini namensko dodeljenih proračunskih sredstev obvesti občinska uprava z odločbo.

Zoper odločbo je v roku 15 dni po prejemu možno vložiti pritožbo, o kateri odloča župan. Zoper županovo odločbo ni pritožbe. Možno je sprožiti upravni spor pred pristojnim sodiščem.

Rezultati javnega razpisa se po zaključku postopka objavijo na spletni strani občine.

 **OBČINA SLOVENSKA BISTRICA**

 **Občinska uprava**

 **Oddelek za družbene dejavnosti**